Обнорский, Виктор Павлович
Обнорский, Виктор Павлович [((23). 11. 1851, Грязовец, азыркы Во­логда обл.— 17. 4. 1919, Томск) — орус жумушчу революционери. 

 Мещандын үй-бүлөсүнөн. 1869—73-ж. Петербургдагы заводдордо слесарь. 
 Жумушчу ийримдерге активдүү катышкан. 
 1873-ж. Москва, Одесса жумушчуларынын, 1875-ж. Архангель губ-нын дыйкандарынын арасында жашырын үгүт жүргүзгөн. 
 Үч жолу чет мамлекетте болуп, батыш европ. жумушчу кыймылы, I Интернационалдын иши менен таанышкан. Петербургда 1878-ж. С. Н. Халтурин менен бирге «Орус жумушчуларынын түндүк союзун» негиздеген жанa анын программасынын авторлорунун бири. 
 1879-ж. камалып, 10 жылга сүфгүнгө айдалган. Кийин Кузнецк (азыркы Новокузнецк) шаарында полиция көзөмөлүндө жашаган. 
 1917-жылдагы Февр. революциясынан кийин коомдук угомдардын шааркомуна шайланган. 
 Обнорский Окт. рев-ясынын жеңишин куттуктаган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.
Орусия
Инсандар